
( 1 ) 

Σύσταση θέσεων και κλάδων στο Υπουργείο Προεδρίας 
της Κυβέρνησης. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 24 παρ. 5 του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/26.7.1985) σε συνδυασμό με το 
άρθρο 17 παρ. 1 του Ν. 1320/83 «Πρόσληψη στο Δημόσιο Τομέα και 
άλλες διατάξεις» (ΦΕΚ 6/Α/11.1.1983), 

β) Της παρ. 2 του άρθρου 10 του Ν. 993/1979 «περί του επί συμβά- 
σει εργασίας ιδιωτικού δικαίου προσωπικού του Δημοσίου, των Οργανι¬ 
σμών Τοπικής Αυτοδιοικήσεως και των λοιπών Νομικών Προσώπων 
Δημοσίου Δικαίου» (ΦΕΚ 281/Α/21.12.1979), 

2. Την αριθ. 2389/13.2.86 απόφαση του Πρωθυπουργού και του 
Υπουργού Οικονομικών «ανάθεση αρμοδιοτήτων στον Υφυπουργό Οι¬ 
κονομικών» (ΦΕΚ 81/Β/86). 

3. Την 113/88 γνωμοδότηση του Συμβουλίου της Επικράτειας, με 
πρόταση του Υπουργού Προεδρίας της Κυβέρνησης και του Υφυπουρ¬ 
γού Οικονομικών, αποφασίζουμε: 

’Αρθρο 1. 

Στο Υπουργείο Προεδρίας της Κυβέρνησης, για τις ανάγκες της Γεν. 
Γραμματείας Ισότητας των Φύλων, συνιστώνται ογδόντα πέντε (85) θέ¬ 
σεις μόνιμου προσωπικού, δύο (2) θέσεις προσωπικού με σχέση εργα¬ 
σίας ιδιωτικού δικαίου και δύο (2 θέσεις Ειδικών Νομικών Συνεργατών 


με σχέση έμμισθης εντολής. 

Οι θέσεις αυτές διαρθρώνονται κατά κλάδους ή ειδικότητες, όπως 
οιναλυτικά εμφαίνονται στα επόμενα άρθρα του Δ/τος αυτού. 

Άρθρο 2. 

Μόνιμο προσωπικό. 

1. Στον υφιστάμενο Κλάδο ΤΕ1 Βιβλιοθηκάριων του Τομέα Δημό¬ 
σιας Διοίκησης, μετονομαζόμενο σε κλάδο ΤΕ Βιβλιοθηκονόμων, μία 
(1) θέση. Στον Κλάδο αυτό μεταφέρεται και η μία (1) θέση που πρσβλέ- 
πεται στο άρθρο 4 του Π.Δ. 144/85. 

2. Σε Νέο Κλάδο ΠΕ Κοινωνικό εξήντα έξι (66) θέσεις. Στον κλάδο 
αυτό μεταφέρονται και οι πέντε (5) θέσεις που προβλέπονται στο άρθρο 
3 του Π.Δ. 144/85. 

Προσόν διορισμού στον εισαγωγικό βαθμό ορίζεται πτυχίο ή δί¬ 
πλωμα νομικής ή πολιτικών ή οικονομικών Επιστημών ή Κοινωνιολο- 
γίας ή Διοίκησης επιχειρήσεων ΑΕΙ της ημεδαπής ή πτυχίο ή δίπλωμα 
ΑΣΟΕΕ ή ΠΑΣΠΕ ή ανωτάτων Βιομηχανικών Σχολών της ημεδαπής 
ή ισότιμο αντίστοιχης ειδικότητας, σχολών της αλλοδαπής. 

Από τις θέσεις αυτές πενήντα τέσσερις (54) κατανέμονται στις Νο- 
μαρχίες. 

3. Σε νέο Κλάδο ΤΕ Κοινωνικό έντεκα (11) θέσεις. Δύο (2) από τις 
θέσεις του Κλάδου αυτού ορίζονται θέσεις ειδικότητας Κοινωνικής ερ¬ 
γασίας. 

Προσόν διορισμού στον εισαγωγικό βαθμό ορίζεται πτυχίο ή δί¬ 
πλωμα διοίκησης επιχειρήσεων ή λογιστικής ΤΕΙ, ή το ομώνυμο ή αντί¬ 
στοιχης ειδικότητας πτυχίο ή δίπλωμα ισότιμων σχολών της ημεδαπής 
ή αλλοδαπής ή ΚΑΤΕΕ ή ισότιμων σχολών της ημεδαπής ή αλλοδα¬ 
πής, ή πτυχίο ή δίπλωμα της σχολής στατιστικής που λειτούργησε υπό 
την εποπτεία της Ανωτάτης Βιομηχανικής Σχολής Πειραιά. 

Ειδικότερα για τις θέσεις ειδικότητας Κοινωνικής εργασίας προσόν 
διορισμού στον εισαγωγικό βαθμό ορίζεται πτυχίο ή δίπλωμα Κοινωνι¬ 
κής Εργασίας ΤΕΙ της ημεδαπής ή ισότιμων σχολών της ημεδαπής ή 
αλλοδαπής ή ΚΑΤΕΕ ή ισότιμων σχολών της ημεδαπής ή αλλοδαπής. 
Από τις θέσεις του Κλάδου, εννιά (9) θέσεις κατανέμονται στα Επαρ- 
χεία. 

4. Στον υφιστάμενο Κλάδο ΔΕΙ Δ/κού (τ. Υπηρεσίας Διοικητικού), 
πέντε (5) θέσεις. Στον κλάδο αυτό μεταφέρονται και τρεις (3) από τις θέ¬ 
σεις που προβλέπονται στο άρθρο 5 του Π.Δ. 144/85. 

5. Στον υφιστάμενο Κλάδο ΔΕ2 Δακτυλογράφων (τ. Υπηρεσίας Διοι¬ 
κητικού - Π.Δ. 144/85 άρθρο 1 και 154/85 ΠΥΣ, ΦΕΚ 1/Α/ 
15.1.86) μεταφέρονται δύο (2) από τις θέσεις που προβλέπονται στο 
άρθρο 5 του Π.Δ. 144/85. 

6. Στον υφιστάμενο Κλάδο ΥΕ1 Κλητήρων - θυρωρών Οδηγών 
Ανελκυστήρων (τ. Υπηρεσίας Διοικητικού), μία (1) θέση. 

Στις θέσεις του Κλάδου αυτού μεταφέρεται και η προβλεπόμενη μία 
(1) θέση από το άρθρο 6 του Π.Δ. 144/85. 

7. Στον υφιστάμενο Κλάδο ΥΕ2 Προσωπικού Καθαρισμού και Βοη¬ 
θητικών Εργασιών (τ. Υπηρεσίας Διοικητικού), μία (1) θέση. 

Στις θέσεις του Κλάδου αυτού μεταφέρεται και η προβλεπόμενη μία 

(1) θέση από το άρθρο 6 του Π.Δ. 144/85. 

Άρθρο 3. 

Προσωπικό ιδιωτικού δικαίου. 

1. Δύο (2) θέσεις Ειδικού Επιστημονικού Προσωπικού. Στις θέσεις 
αυτές μεταφέρονται και οι προβλεπόμενες πέντε (5) θέσεις Ειδικού Επι¬ 
στημονικού Προσωπικού από το άρθρο 7 του Π.Δ. 144/85. 

2. Προσόντα για την πρόσληψη και όριο ηλικίας ορίζονται τα προβλε- 
πόμενα από την παράγραφο α του άρθρου 7 του ίδιου διατάγματος. 

Άρθρο 4. 

Ειδικοί Νομικοί Συνεργάτες. 

Δύο (2) θέσεις Ειδικών Νομικών Συνεργατών, με σχέση έμμισθης 
εντολής, για την παροχή νομικών Υπηρεσιών. 

Στις θέσεις αυτές προσλαμβάνονται Δικηγόροι ως Ειδικοί Νομικοί 
Συνεργάτες. 

Στον Υπουργό Προεδρίας της Κυβέρνησης, αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 27 Απριλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΣΠ. ΚΑΛΟΥΔΗΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 178 

( 2 ) 

Εκτέλεση του άρθρου 119 του Ν. 670/77 «περί Κώδικος Συμβολαιο¬ 
γράφων». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Α) Τις διατάξεις: 1) Του άρθρου 119 του Ν. 670/77 «περί Κώδικος 
Συμβολαιογράφων» (ΦΕΚ 232/77), 2) της παραγρ. 7 του άρθρου 13 
του Ν. 1738/87 (ΦΕΚ 200/87) και 

Β) Τη με αριθμό 274 της 6 Απριλίου 1988 γνωμοδότηση του Συμ¬ 
βουλίου της Επικράτειας, με πρόταση του Αντιπροέδρου της Κυβέρνη¬ 
σης και Υπουργού Δικαιοσύνης, αποφασίζουμε: 

Άρθρο 1. 

1. Για να ανακηρυχτεί συμβολαιογράφος ως υποψήφιος Πρόεδρος ή 
Σύμβουλος πρέπει να υποβάλει αίτηση στον Πρόεδρο του Συμβολαιο¬ 
γραφικού Συλλόγου εντός του δευτέρου Ιδνθημέρου του μηνός Απρι¬ 
λίου του τελευταίου έτους της θητείας του Διοικητικού Συμβουλίου. 

Με απόφαση του Διοικητικού Συμβουλίου κάθε Συλλόγου που εκδί- 
δεται εντός του πρώτου πενθημέρου του Μαΐου του έτους διεξαγωγής 
των εκλογών καθορίζονται οι διαστάσεις, το χρώμα και τα λοιπά στοι¬ 
χεία των ψηφοδελτίων και των φακέλων. 

2. Το Διοικητικό Συμβούλιο του Συλλόγου διορίζει, πέντε τουλάχι¬ 
στον ημέρες προ της διεξαγωγής των αρχαιρεσιών ως ψηφολέκτες για 
κάθε ζεύγος ψηφοδόχων (Προέδρου - Συμβούλων) δύο από τα μέλη του 
Συλλόγου που έχουν δικαίωμα ψήφου με ισάριθμα αναπληρωματικά, τα 
οποία πρέπει να παρίστανται σε όλη τη διάρκεια της εκλογής. Η εκλογή 
διενεργείται ενώπιον εφορευτικής επιτροπής που αποτελείται από τον 
Πρόεδρο του Διοικητικού Συμβουλίου του Συμβολαιογραφικού Συλλό¬ 
γου ή το νόμιμο αναπληρωτή του και από τους διορισμένους ψηφολέ¬ 
κτες ή σε περίπτωση κωλύμματος από τους νόμιμους αναπληρωτές 
τους και αποφασίζει κατά πλειοψηφία για κάθε ζήτημα που ανακύπτει 

ττ 1 ν ίκλο Τή' Σε περίπτωση ισοψηφίας υπερισχύει η ψήφος του 
Προέδρου της Εφορευτικής Επιτροπής. 

Άρθρο 2. 

1. Κατά τις αρχαιρεσίες για την εκλογή Προέδρου και μελών του 
Διοικητικού Συμβουλίου πρεπει να μετέχει της ψηφοφορίας το ήμισυ 
πλέον ενός των μελών που έχουν δικαίωμα ψήφου. 

Αν κατά την ημέρα των αρχαιρεσιών δεν μετάσχει της ψηφοφορίας ο 


απαιτούμενος κατά την παρ. 1 του παρόντος άρθρου αριθμός εκλογέων 
οι φάκελοι με τα ψηφοδέλτια καταστρέφσνται χωρίς να ανοιχτούν και η 
εκλογή ματαιώνεται. Περί αυτών συντάσσεται προθετικό το οποίο παρα- 
δίδεται στο Σύλλογο αμελλητί. Το Διοικητικό Συμβούλιο του Συλλόγου 
γνωστοποιεί τα ανωτέρω στα μέλη του και με πρόσκληση που στέλνεται 
ταχυδρομικώς τα καλεί να προσέλθουν προς ενέργεια επαναληπτικής 
εκλογής για την επομένη ή μεθεπομένη Κυριακή. Εάν και κατά τη νέα 
εκλογή δεν μετάσχει της ψηφοφορίας ο κατά την παρ. 1 του παρόντος 
άρθρου αριθμός μελών επαναλαμβάνεται κατά τα ιχνωτέρω για τρίτη 
φορά η εκλογή, κατά την οποία το αποτέλεσμα είναι οριστικό, ανεξάρ¬ 
τητα του αριθμού των ψηφισάντων. 

2. Κατά τα λοιπά εξακολουθούν να ισχύουν οι διατάξεις των 501/75 
και 532/84 Π. Δ/των. 

Στον Αντιπρόεδρο της Κυβέρνησης και Υπουργό Δικαιοσύνης, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 2 Μαΐου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΓΑΜΕΜΝΩΝ ΚΟΥΤΣΟΓΙΟΡΓΑΣ 
- φ - 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 179 

(3) 

Ανακαθορισμός του ύψους της υπέρ ΑΣΟ εισφοράς κατά χιλιόγραμμο 

παραγόμενης Κορινθιακής Σταφίδας. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 . Τις διατάξεις του άρθρου 11 του Ν. 553/1977 «περί μέτρων προ¬ 
στασίας και ενισχύσεως της εξαγωγής της Κορινθιακής Σταφίδος και 
ρυθμίσεων συναφών θεμάτων» (ΦΕΚ 73Α). 

2. Την 127/1988 γνωμοδότηση του Συμβουλίου της Επικράτειας, 
με πρόταση των Υπουργών Γεωργίας και Εμπορίου, αποφασίζουμε: 

Άρθρο μόνο 

Το ύψος της επιβαλλόμενης εισφοράς κατά χιλιόγραμμο παραγόμε¬ 
νης ποσότητας Κορινθιακής σταφίδας υπέρ του Αυτόνομου Σταφιδικού 
Οργανισμού (ΑΣΟ) για την εκπλήρωση των σκοπών του και για την 
αντιμετώπιση των δαπανών λειτουργίας του, καθορίζεται, από της στα¬ 
φιδικής περιόδου 1988 - 1989 και εφεξής, σε ποσοστό δύο τα εκατό 
(2%) επί της οριζόμενης ελάχιστης τιμής παραγωγής για το σταφιδό¬ 
καρπο μέσου παραγωγικού τύπου (Πατρών, Νήσων, Ηλείας, Τριφυλ- 
λίας, Πυλίας) κάθε εσοδείας. 

Στον Υπουργό Γεωργίας, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 27 Απριλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΓΕΩΡΓΙΑΣ ΕΜΠΟΡΙΟΥ 

ΓΙΑΝΝΗΣ ΠΟΤΤΑΚΗΣ Ν. ΑΚΡΙΤΙΔΗΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 180 

(4) 

Σύσταση θέσεων αστυνομικού προσωπικού ειδικών καθηκόντων της 
Ελληνικής Αστυνομίας. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 περ. γ’ και 7 του Ν. 1481/84 
«Οργανισμός Υπουργείου Δημόσιας Τάξης» (ΦΕΚ Α'-152), όπως αντι- 
καταστάθηκε με το άρθρο 1 παρ. 1 τουΝ. 1590/1986 (ΦΕΚ Α -49). 

2. Τις διατάξεις του Π.Δ. 137/1986 «Συγκρότηση τη* Γενικής 

Γραμματείας Δημόσιας Τάξης σε Υπουργείο Δημόσιας Τάξης» (ΦΕΚ 
Α -51). 

3. Την υπ’ αριθ. 2389/1987 Υπουργική απόφαση «Ανάθεση αρμο¬ 
διοτήτων στον Υφυπουργό Οικονομικών» (ΦΕΚ Β'-81). 

4. Την υπ’ αριθ. 128/1988 γνωμοδότηση του Συμβουλίου Επικρά¬ 
τειας, ύστερα από πρόταση του Υπουργού Δημόσιας Τάξης και του Υφυ¬ 
πουργού Οικονομικών, αποφασίζουμε: 


Άρθρο μόνο. 

Στις οργανικές θέσεις του αστυνομικού προσωπικού ειδικών καθηκό¬ 
ντων της παρ. 4 του άρθρου 23 του Ν. 1481/1984, επέρχονται οι ακό¬ 
λουθες μεταβολές: ■ 

1. Στην κατηγορία των χημικών αξιωματικών αυν.στώνται οι εξής 
δέκα (10) οργαινικές θέσεις και μειώνονται ισάριθμες οργανικές θέσεις 
των Υπαστυνόμων Α' και Β' γενικών καθηκόντων: 

α. Χημικών: 2 

β. Βιοχημικών: 3 

γ. Βιολόγων: 2 

δ. Ηλεκτρολόγου Μηχανικού: 1 

ε. Φυσικού Ηλεκτρονικού: 1 

στ. Φαρμακοποιού: .ίΐ' 

Οι συνιστώμενες οργανικές θέσεις, μαζί με τις υπάρχουσες τρεις ορ¬ 
γανικές θέσεις χημικών αξιωματικών, κατανέμονται κατά βαθμούς ως 
εξής: 

Αστυνομικοί Διευθυντές ή Υποδιευθυντές: 3 

Αστυνόμοι Α’ ή Αστυνόμοι Β’ ή Υπαστυνόμοι Α': 10 

2. Συνιστώνται οι εξής έξι οργανικές θέσεις αστυνομικού βοηθητικού 
προσωπικού ειδικών καθηκόντων και μειώνονται ισάριθμες οργανικές 
θέσεις των Ανθυπαστυνόμων - Αρχιφυλάκων γενικών καθηκόντων: 

α. Πτυχιούχων Τμήματος Ιατρικών Εργαστηρίων (Τ.Ε.Ι.): 4 

β. Τεχνολόγων Τροφίμων (Τ.Ε.Ι.): 2 

Οι θέσεις αυτές κατανέμονται κατά βαθμούς ως εξής: 

Αστυνόμοι Α’ ή Β': 1 

Υπαστυνόμοι Α' ή Β': 2 

Αρχιφύλακες ή Ανθυπαστυνόμοι: 3 

Η ισχύς του παρόντος διατάγματος, αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης, (αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 27 Απριλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 


ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΣΠΥΡΟΣ ΚΑΛΟΥΔΗΣ ΑΝΤΩΝΗΣ ΔΡΟΣΟΓΙΑΝΝΗΣ 


ΑΠΟΦΑΣΕΙΣ 


(5) 

Έγκριση υπαγωγής της ΑΤΕ στις διατάξεις της ΠΔ/ΤΕ 1253/2.3.88 
που αφορούν τους όρους λειτουργίας στεγαστικού ταμιευτηρίου σε 
συνάλλαγμα. 

(Συνεδρίαση 389/18.4.88, θέμα 27) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 


Αφού έλαβε υπόψη: 

α) Την αποφ. ΕΝΠΘ 200/16/29.11.84 με την οποία εγκρίθηκε η 
λειτουργία Στεγαστικού Ταμιευτηρίου σε συνάλλοίγμα στην Αγροτική 
Τράπεζα της Ελλάδος. 

β) Την ΠΔ/ΤΕ 1253/2.3.88 με την οποία καθορίζονται νέοι όροι 
λειτουργίας στεγαστικού ταμιευτηρίου στις τράπεζες Εθνική Κτηματική 
Τράπεζα της Ελλάδος, Εθνική Στεγαστική Τράπεζα Α.Ε., και 

γ) Το από 30.3.88 (ΑΠ 899) έγγραφο της Αγροτικής Τράπεζας της 
Ελλάδος, αποφάσισε: 

Να συμπληρώσει την ΠΔ/ΤΕ 1253/2.3.88 και να καθορίσει τα 
ακόλουθα: 

Εγκρίνεται η υπαγωγή της Αγροτικής Τράπεζας της Ελλάδος στις 
διατάξεις της ΠΔ/ΤΕ 1253/2.3.88 που αναφέρσνται στους όρους λει¬ 
τουργίας στεγαστικού ταμιευτηρίου σε συνάλλαγμα. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Ο ΠΡΟΕΔΡΟΣ ΤΑ ΜΕΛΗ Ο ΓΡΑΜΜΑΤΕΑΣ 

Ακριβές αντίγραφο 

Αθήνα, 28 Απριλίου 1988 

Ο Γραμματέας 
I. ΒΑΧΑΒΙΟΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



